hy hy en hy hy en hy hy hy hy hy hy hy hy hy hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Արվեստի Աշխարհը: Հոֆբուրգ պալատական համալիր
Համալիրը կառուցվել է Հաբսբուրգների կառավարման ողջ ընթացքում: Պալատի տեղանքում գտնվող միջնադարյան ամրոցն այստեղ կառուցվել է Հաբսբուրգների կառավարման շրջանից շատ ավելի վաղ: Պահպանված վկայություններից պարզ է դառնում, որ արդեն 1279թ. ավստրիացի կառավարողները բնակվել են հենց Հոֆբուրգում: 13-րդ դարից սկսած, երբ Ավստրիայում կառավարող Բաբենգերգերովների դինաստիան իր հաջորդին՝ Հաբսբուրգների է թողնում փոքր պալատական կառույց, Հաբսբուրգների յուրաքանչյուր միապետ պալատին ավելացրել է իրեն բնորոշ որոշակի տարրեր:
Հաբսբուրգների արքայատոհմից առաջինը պալատը զբաղեցնում է  Կառլոս V հաջորդը՝ Ֆերդինանդ  I, որից հետո պալատը փոխանցվել  է  Սրբազան Հռոմեական կայսրությանը: Առաջին տիրակալի օրոք են կանգնեցվել Շվեյցարական դարպասները, իսկ ձիարանը ստեղծվել  է Մաքսիմիլիան II օրոք: Իր շքեղ հարդարանքով հայտնի Ամալիենբուրգը՝ պալատի ձախ թևը, ստեղծվել է  Ռուդոլֆ II կողմից, իսկ հանդիսավոր մասնաշենքը՝ ընդունելության հսկայական սրահներով ու գինու մառաններով, կառուցվել է Լեոպոլդ I կողմից:
Մասնավորապես Կառլոս VI օրոք Հոֆբուրգը զգալիորեն ընդարձակվել է, իսկ ճարտարապետները ջանք չեն խնայել նոր կառույցներին թե՛ արտաքին, թե՛ ներքին շքեղ տեսքն ապահովելու համար՝ զարդարելով դրանք բազմաթիվ քանդակներով:
Համալիրի տարածքը բաժանված է 19 պալատի, որտեղ կառուցվել են 18 մասնաշենքեր:
Նոր պալատի անմիջապես դիմացը գտնվում է «հերոսների հրապարակը», որի կենտրոնական մասում գտնվում է ավստրիացի նշանավոր գնդապետ Եվգենի Սավոյսկիի արձանը: Նոր պալատում են գտնվում երկու թանգարաններ, որոնցից մեկը նվիրված է արվեստին, մյուսը ներկայացնում է բնական գիտություններ:
Հանդիսավոր Շվեյցարական դարպասները տանում են դեպի Ին-դեր-Բուրգ ներքին հրապարակ, որտեղ կազմակերպվել են մրցույթներ ու անցկացվել են զինվորական շքերթներ ու հանրային դատավարություններ: Հրապարակի  կենտրոնում  կանգնած  է Ֆրանց I կայսերը նվիրված հուշարձան, իսկ հրապարակը շրջապատում են Ամալենբուրգը, Պետական դիվանատունը եւ Լեոպոլդովյան մասնաշենքը:
Հին Հոֆբուրգի ներքին կողմում գտնվում  է Յոզեֆի հրապարակը՝ Յոզեֆպլատցը: Այստեղ գտնվում են Ազգային գրադարանն ու Շտալբուրգ պալատը, որտեղ տեղակայված է ձիավարության Իսպանական դպրոցը
Նոր Հոֆբուրգը կառուցվել է Առաջին համաշխարհային պատերազմի նախաշեմին, երբ Ավստրիական կայսրությունն ապրում  էր  իր  վերջին օրերը:
Ալբերտինա պալատում, որը կառուցվել է 1781թ., ներկայումս գտնվում են  եվրոպական գրաֆիկական արվեստի հավաքածուները: Պալավիչինների պալատում ընթանում է Սալվադոր Դալիի նկարների ցուցադրությունը: Պալատը նշանավոր է նաև նրանով, որ ժամանակին այստեղ է ելույթ ունեցել Վոլֆգանգ Ամադեուս Մոցարտը:
Սուրբ Ավգուստինի եկեղեցին, որը կառուցվել  է XIV դարում, եղել է պալատական մատուռ եւ հանդիսանում  է  պատմական մի շարք իրադարձությունների վկան: Այստեղ պահվում են Հաբսբուրգների արքայատոհմի մի քանի կառավարիչների սրտերը:
Պալատի ամենանշանավոր հատվածներից մեկը՝ գանձարանը բաժանված  է երկու մասի՝ աշխարհիկ եւ հոգևոր: Առաջինում գտնվում են միապետական իշխանության մասունքները, զարդեր ու թագավորների ու կայսրերի անձնական իրեր, իսկ երկրորդում՝ քրիստոնեական մասունքներ ու սրբերի անձնական իրեր: Այստեղ է պահվում Կառլոս Մեծի ու Սրբազան Հռոմեական կայսրության թագը, որը պատրաստվել է դեռևս 10-րդ դարում: Հետաքրքրականն այն  է, որ Կառլոս Մեծն այն չի կրել: Թագն անվանվել է ի պատիվ նրա, քանի որ վերջինս եղել է  Արևմուտքի առաջին կայսրը, որին թագադրել է անձամբ Հռոմի Լևոն lll պապը:
Այստեղ է պահվում նաև Ավստրիական միապետության եւ սրբազան Հռոմեական կայսրության խորհրդանիշներից ևս մեկը՝ «կայսերական սուրը», քանի որ թագադրման արարողությունը ենթադրում էր ոչ միայն թագը թագավորի գլխին դնելու կարգը՝ ի նշան աշխարհիկ իշխանության, այլ նաև՝ սուրը նրան շնորհելը՝ ի նշան նրա, որ կայսրը հանդիսանում էր նաև զորքերի հրամնատարը:
Շվեյցարական բակի ու Ամալիենբուրգի միջև գտնվում է Լեոպոլդական ուղին, որտեղ գտնվում է Ավստրիայի ներկայիս նախագահական նստավայրը: Նախկինում դրա ստորգետնյա տարածքներում եղել են գինու հսկայական ամբարներ: Այստեղ է գտնվում նաև կայսրուհի Սիսիի թանգարանը, որը հայտնի էր նրանով, որ մեծապես գնահատում էր  սպորտն ու առողջ ապրելակերպը:
Պալատի ամենանշանավոր հատվածներից է Ազգային գրադարանը, որն ապշեցնում է իր հարստությամբ ու ներկայացնում պատմության միջով մի իսկական ճամփորդություն: Այստեղ պահպանվում են այնպիսի եզակի նմուշներ, ինչպիսին է Գուտենբերգի 1455թ. Աստվածաշունչը: Հատկանշական է, որ գրադարանի ճարտարապետական լուծումն սկզբնական շրջանում թույլ էր տալիս ենթադրել, որ այստեղ մուտքի իրավունք են ունեցել միայն ընտրյալները, քանի որ գրադարան մուտքը եղել է միայն Շվեյցարական բակի կողմից:
Սակայն հետագայում գրադարանն ընդլայնել են ու ավելացրել շքամուտք:  Գրադարանի կողքին գտնվող Յոզեֆպլատցը կառուցվել է Մարի Թերեզա կայսրուհու օրոք, որի հրամանով կառուցվել է նաև պալատական թատրոն:
Posted by Արվեստի Աշխարհը at 00:50
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.